ร้านกาแฟร้านนี้มีชื่อว่าร้านแป้นเกล็ดคอฟฟี่ค่ะ เป็นร้านที่ตั้งอยู่ที่อำเภอแม่แตง จังหวัดเชียงใหม่
หรือเป็นทางผ่านก่อนจะไปปายค่ะ ร้านจะตั้งอยู่ที่ทางเลี้ยวเข้ามาก่อนจะขึ้นไปปายค่ะ ร้านจะตั้ง
อยู่ฝั่งขวามือ เข้มาจากปากทางประมาณ 25 กิโลได้ค่ะ ร้านค่อนข้างใหญ่เลยค่ะ มีที่จอดรถเยอะ

บรรยากาศของร้านใน ส่วนตัวร้านจะเป็นที่นั่งแบบโอเพ้นท์แอร์ในสวนค่ะ มีที่นั่งเยอะเหมือนกัน
และถึงจะเป็นที่นั่งแบบโอเพ้นท์แอร์ แต่อากาศก็ไม่ร้อนค่ะ เพราะมีต้นไม้ค่อนข้างเยอะ ร่มรื่นเลย
บรรยากาศสบายๆค่ะ ที่นั่งก็สบาย และอีกส่วนของร้านจะมีฟาร๋มแกะค่ะ มีแกะหลายตัวเลยค่ะ
ทางร้านจะมีนม และ อาหารของแกะ ที่เราสามารถซื้อแล้วเอาไปป้อนน้องแกะได้อีกด้วยค่ะ

มาดูที่เมนูอาหารกันค่ะ สำหรับร้านนี้ มีเมนูหลากหลายมั่กๆ ทั้งเครื่องดื่ม อาหารและขนมหวาน
มาเริ่มที่เมนูเครื่องดื่มกันค่ะ มีตั้งแต่กาแฟสด แน่นอนค่ะ เส้นทางนี้เป็นเส้นทางไปปายด้วย
หลายคนเลือกที่จะเป็นจุดพักรถ พักหาเครื่องดื่มให้ตาสว่างกัน ร้านนี้ก็มีเมนูกาแฟสดหลาย
เมนูเลยค่ะ ทั้งร้อน เย็น ปั่น เมนูชาต่างๆ ทั้งชาไทย ชาเขียว ชาเนสที หรือจะเป็นชาผลไม้
ชามะนาวเปรี้ยวๆเพิ่มความสดชื่น เมนูน้ำผลไม้ก็มีค่ะ สำหรับเมนูอาหาร ก็มีหากหลายค่ะ 
สามารถแวะทานอาหารได้ด้วย มีอาหารจานเดียวบริการด้วย เช่น ผัดไท ผัดซีอี๊ว 
ข้าวกระเพรา ข้าวผัดเปรี้ยวหวาน ข้าวผัดน้ำพริกเผา ข้าวไข่เจียว ฯลฯ รวมไปถึงเมนูขนมหวาน
ที่ร้านนี้จะมีขนมเค้กแต่เป็นสูตรโฮมเมดทางร้านทำเองทุกอย่างเลยค่ะ รวมไปถึงขนมปัง
ที่นำเอาเมนูโทสต์ต่างๆ ที่เป็นขนมปังอบใหม่ๆจากเตาเลยค่ะ และก้ยังมี วาฟเฟิล คุ้กกี้อีกด้วย

ในเรื่องของรสชาติ เครื่องดื่มรสชาติดีพอใช้ค่ะ แก้วใหญ่ สดชื่นๆ เข้มข้นดีค่ะ และ เราได้
ทานอาหาร อาหารที่ร้านนี้รสชาติพอใช้ได้ค่ะ กับข้าวให้น้อยไปหน่อย อาหารรอไม่นานค่ะ
บริการก็ดีด้วยค่ะ เพลินตรงที่สามารถเล่นน้องแกะ ป้อนอาหารและป้อนนมได้ เป็นอีกร้าน
ที่เหมาะกับการแวะพักระหว่างทางก่อนขึ้นไปเที่วปายค่ะ บรรยากาศดีจริงๆค่ะ